ུར་ངེས་པ་ནི། དཔེར་ན། བག་ཆགས་ངན་པ་བསྟན་པ་ཡང༌། །ཡང་
དག་བག་ཆགས་སད་མཛད་པ། །འཕགས་པ་རབ་དཀར་གསལ་བ་ལ། །ཡང་དག་བསམ་པ་
དག་པ་ལགས། །ཞེས་པ་ལྟ་བུའོ། །ཨཻ་ཨུ་ཨེ་ཨོ་བཞིར་ངེས་པ་ནི། ཇི་བཞིན་ཉིད་ཀྱི་རིགས་
གཟིགས་ཤིང༌། །དུས་གསུམ་རྒྱུན་དུ་ཕུལ་དུ་བྱུང༌། །དགེ་ལེགས་གཏེར་ཆེན་མཁྱེན་བརྩེ་ཆེ། །
མཆོད་འོས་བསྟོད་འོས་ཁྱོད་མཆོག་གོ། ཞེས་སོ། །གབ་ཚིག་གི་རྒྱན་ནི། ཚིག་སྣད་དུ་གོ་བས་
དོན་སྦས་ཏེ་སྒྲིབ་པར་བྱས་པའོ། །མཐུན་པའི་གཟུགས་ཀྱི་དཔེར་བརྗོད་ནི། ཡལ་ག་ཉི་ཤུར་མེ་
ཏོག་མཛེས། །ཁྲི་ཤིང་ཡལ་ག་ལྔ་ཡི་སྟེང༌། །བུང་བ་ཟུང་དག་རྣམ་པར་རོལ། །སྐྱེད་མོས་ཚལ་
ནས་གཡོ་བ་མཚར། །ཞེས་པ་ལྟ་བུའོ། །སྐྱེས་བུ་བརྗོད་བྱའི་དོན་ཡིན་པ་ལ། ཤིན་ཏུ་གོ་བཏུབ་
སྟེ་སྒྲིབ་པའོ། །དོན་གྱི་སོ་སོའི་དབྱེ་བ་ནི། གཞན་དུ་ཤེས་པར་བྱའོ། །སྙན་ངག་གི་མཁན་པོ་
དབྱངས་ཅན་དགའ་བས་དཔལ་ཨེའི་གཙུག་ལག་ཁང་ཆེན་པོར་སྦྱར་བའོ། །འཇིགས་བྲལ་གྱི་
སློབ་དཔོན་ཕྱོགས་ཐམས་ཅད་ལས་རྣམ་པར་རྒྱལ་བའི་ཞབས་ཀྱི་བཀའ་འབུམ་ཐོར་བུ་ལས་
བསྟན་བཅོས་ཕྲན་ཚེགས་ཀྱི་རིམ་པར་ཕྱེ་བ་སྟེ་དྲུག་པའོ། །།དགེའོ། །
།
-246-

༄༅། །སྙན་ངག་གི་ལུས་མཛེས་པར་བྱེད་པ། དོན་བརྒྱན་སུམ་ཅུ་
རྩ་ྔ་པ་བཞུགས་སོ། །
༄༅། །ཨོཾ་སྭ་སྟི། འཇིག་རྟེན་དབང་པོའི་ཞལ་འཁྲུངས་མ། །ཚངས་པའི་བུ་མོ་ཡིད་འཕྲོག་མ། །
ངག་གི་ལྷ་མོ་དབྱངས་ཅན་མ། །རྒྱལ་བར་གྱུར་ཅིག་བདག་གི་མ། །འདིར་སྙན་ངག་གི་ལུས་
མཛེས་པར་བྱེད་པ་དོན་གྱི་རྒྱན་སུམ་ཅུ་རྩ་ལྔ་ཡོད་དེ། གཞུང་ལས། རང་བཞིན་བརྗོད་དང་དཔེ་
དང་ནི། །གཟུགས་ཅན་གསལ་བྱེད་སྐོར་བ་ཅན། །འགོག་དང་དོན་གཞན་བཀོད་པ་དང་། །
ལྡོག་པ་ཅན་དང་སྲིད་པ་ཅན། །བསྡུས་དང་ཕུལ་བྱུང་རབ་བརྟགས་དང༌། །རྒྱུ་དང་ཕྲ་མོ་ཆ་དང་
རིང༌། །དགའ་དང་ཉམས་ལྡན་གཟི་བརྗིད་ཅན། །རྣམ་ངེས་བརྗོད་དང་ཀུན་ཏུ་ཕན། །རྒྱ་ཆེ་
སྙོན་དོར་སྦྱར་བ་དང་། །ཁྱད་པར་མཚུངས་པར་སྦྱར་བ་དང་། །འགལ་དང་སྐབས་མིན་བསྟོད་
པ་དང༌། །ཟོལ་བསྟོད་ངེས་པར་བསྟན་པ་དང༌། །ལྷན་ཅིག་བརྗོད་དང་ཡོངས་བརྗོད་ཤིས། །
རབ་སྤེལ་དེ་ནས་དགོངས་པ་ཅན། །བདག་གི་ཚིག་རྣམས་དག་གི་ནི། །རྒྱན་དུ་སྔོན་གྱི་མཁས་
རྣམས་བཞེད།། །།
གནས་ལུགས་ཇི་ལྟ་བ་བཞིན་སྒྲོ་སྐུར་མེད་པར་བརྗོད་པ་ནི། རང་བཞིན་བརྗོད་པའི་
བརྒྱན་ནོ། །རྟ་བདུན་དབང་པོ་མཁའ་ལ་རྒྱུ། །ཛ་ཧུའི་བུ་མོས་དྲི་མ་སེལ། །རྒྱ་མཚོའི་འཇིང་ན་
དུག་ཆེན་གནས། །དམ་པ་རྣམས་ནི་དུལ་བར་གནས། ། ༈འདྲ་ཡུལ་འདྲ་ཆོས་དཔེ་དོན་འདྲ་
བར་བསྟན་པ་ནི། དཔེའི་བརྒྱན་ནོ། །ཞལ་རས་སྟོན་ཟླ་བཞིན་དུ་གསལ། །གསུང་ནི་ཚངས་
པའི་དབྱངས་ལྟར་སྙན། །ཐུགས་ནི་རྒྱ་མཚོའི་རྗེས་སུ་འགྲོ། ཡོན་ཏན་ནམ་མཁའི་ཁྱོན་ལ་
འགྲན། ། ༈དོན་ཉིད་དཔེའི་གཟུགས་སུ་བཀོད་པ་ནི། གཟུགས་ཅན་གྱི་བརྒྱན་ནོ། །ཁྱེད་ཞལ་
ཟླ་བའི་དཀྱིལ་འཁོར་ལས། །གསུང་གི་འོད་དཀར་འཕྲོས་པ་ཡིས། །བདག་བློའི་ཀུ་མུད་རྒྱས་
-247-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
པར་མཛད། །རྟོག་པའི་ཟེ་འབྲུ་གསལ་བར་གྱུར། ། ༈ཁྱད་གཞི་ལ་ཁྱད་ཆོས་སྦྱར་བའི་ཐོག་
མཐའ་བར་གསུམ་གྱི་གསལ་བར་བྱེད་པ་གསལ་བྱེད་ཀྱི་བརྒྱན་ནོ། །ཆོས་བཟང་འདུན་ས་ལྷ་
ཡི་བུ། །ཆུ་འཛིན་གཞོན་ནུ་ནམ་མཁའ་དང༌། །ས་ལ་གླང་ཆེན་རྣམ་བཤད་འདི། །མཁས་པ་
དག་གི་ཁྲོད་ན་རྒྱུ། ། ༈ཐོག་མཐའ་བར་གསུམ་དུ་ཚིག་དོན་འདྲ་བར་བཀོད་པ་ནི། སྐོར་བ་ཅན་
གྱི་བརྒྱན་ནོ། །ཚུལ་ཁྲིམས་རྒྱན་གྱིས་མཛེས་པ་ལུས་ཀྱི་དཔལ། །ཟབ་ཡངས་ཆོས་སྒྲ་སྒྲོག་པ་
ངག་གི་དཔལ། །རྟོག་པ་དགེ་བས་བརྒྱན་པ་ཐུགས་ཀྱི་དཔལ། །གསུམ་ལྡན་མཁས་པའི་
དབང་པོ་དྲན་པའི་དཔལ། ། ༈མེད་མིན་མིན་ཅི་སྟེ་ཡོད་ག་ལ་ཞིག་ཅེས་པ། འགོག་པ་ཅན་གྱི་
བརྒྱན་ནོ། །ཞལ་རས་ཉིད་ཀྱིས་བདག་ཡིད་འཕྲོག་ན་ཟུར་མིག་མདའ་དེས་ཅི་ཞིག་བྱ། །སྐུ་ལ་
དྲི་མའི་བག་ཀྱང་མེད་ན་ཙནྡན་ཆུ་ཡིས་བཀྲུ་བས་ཅི། །ལང་ཚོའི་ཚེ་ན་འགྲོགས་རྒྱུ་མེད་ན་རྒས་
ན་ཁྱོད་ཀྱི་དོན་མ་མཆིས། །དུས་འདིར་རྩེ་དགའི་དགའ་སྟོན་མེད་ན་ཕ་རོལ་དག་ཏུ་མཐོང་མི་
འགྱུར། ། ༈ཁྱབ་བསྒྲུབ་ནུས་ལྡན་གཞན་བཀོད་པ་ནི། དོན་གཞན་བཀོད་པའི་བརྒྱན་ནོ། །
སྟོབས་ལྡན་ལང་ཀའི་བདག་པོ་དེའང༌། །ལས་ཀྱི་དབང་གིས་ཕ་རོལ་སོང༌། །སྐྱེས་པ་འདི་ཀུན་
འཆི་བ་ཡིན། །ངེས་པ་ལ་ནི་སུས་འགོགས་ནུས། ། ༈དང་པོ་མཚུངས་པར་བསྟན་ནས་ཕྱིས་མི་
འདྲ་བར་བསྟན་པ་ནི། ལྡོག་པ་ཅན་གྱི་བརྒྱན་ནོ། །ཁྱོད་ཀྱི་ཞལ་དང་ཀུནྡའི་གཉེན། །དཀར་
གསལ་མཛེས་པར་མཚུངས་མོད་ཀྱི། །ཟླ་བ་རི་བོང་གཟུགས་ཀྱིས་མཚན། །ཁྱེད་ཞལ་པདྨའི་
སྤྱན་གྱིས་སོ། ། ༈རྒྱུ་མེད་པར་ཡང་འབྲས་བུ་སྲིད་པར་སྟོན་པ་ནི། སྲིད་པ་ཅན་གྱི་བརྒྱན་ནོ། །
འདམ་རྫབ་མེད་པར་འདམ་སྐྱེས་བྱུང༌། །འཁྲོལ་བྱེད་མེད་པར་སིལ་སྙན་གྲགས། །མ་རྒྱན་པར་
ཡང་རབ་མཛེས་མ། །བཀུག་པ་མེད་པར་འདིར་བྱུང་ངོ་། ། ༈དོན་གཞན་ལ་བསམས་ནས་
གཞན་བརྗོད་པ་ནི། བསྡུས་པ་ཅན་གྱི་རྒྱན་ནོ། །གང་ཞིག་ཟླ་བའི་འོད་ཉམས་ཤིང་། །འབྱུང་
པོའི་བྱ་ཚོགས་མི་འདོད་ཀྱང༌། །མུན་སེལ་པད་ཚལ་རྒྱས་བྱེད་དུ། །འོད་སྟོང་ལྡན་ནི་ཤར་བར་
-248-

མཁས་པ་འཇུག་པའི་སྒོ་ལས། སྒྲ་རིག་པའི་ཡན་ལག་སྙན་ངག་གི་སྐོར་བཞུགས།
འགྱུར། ། ༈བློ་དམན་གྱི་བློ་ཡུལ་དུ་མི་ཤོང་བར་སྟོན་པ་ནི། ཕུལ་བྱུང་གི་བརྒྱན་ནོ། །ཁྱོད་སྐུ་
མཛེས་པའི་དཔེ་ལས་འདས། །གསུང་ནི་ཚངས་པའི་དབྱངས་ལས་ལྷག །ཐུགས་ནི་ཤེས་བྱ་
ཀུན་ལ་འཁྱུད། །དཔག་ཡས་ཡོན་ཏན་འབྱུང་གནས་སོ། ། ༈གནས་ལུགས་ལས་གཞན་དུ་སྒྲོ་
བཏགས་ནས་སྟོན་པ། རབ་བཏགས་ཀྱི་བརྒྱན་ནོ། །གང་སྐུ་མཛེས་པའི་དོ་ཟླ་བཙལ་བའི་
ཕྱིར། །རྟ་ལྗང་ཅན་དང་བདུད་རྩིའི་འོད་ཅན་གྱིས། །གླིང་བཞི་ཀུན་ཏུ་ཉུལ་ཀྱང་མ་རྙེད་པར། །
སྐྱེངས་ཏེ་འགའ་ཡི་གདན་ལ་འཁོད་པ་སྙམ། ། ༈སྐྱེད་བྱེད་དམ་ཤེས་བྱེད་ཀྱི་རྒྱུ་ལས་འབྲས་
བུའམ་བསྒྲུབ་བྱ་སྒྲུབ་པར་སྟོན་པ་ནི། རྒྱུའི་རྒྱན་ནོ། །མ་ལ་ཡ་ཡི་དྲི་བཞོན་གྱིས། །ཀུན་གྱི་
དགའ་བ་སྐྱེད་པར་བྱེད། །གློག་ཕྲེང་གསར་པས་མཛེས་པ་ཡི། །ཆུ་འཛིན་ལས་ནི་ལོ་ཏོག་
འཕེལ། ། ༈ལུས་ཀྱི་རྡ་ལས་དོན་གཞན་གོ་བར་སྟོན་པ་ནི། ཕྲ་མོའི་བརྒྱན་ནོ། །ངག་གི་ལྷ་མོ་
དབྱངས་ཅན་མས། །ཆོས་ཀྱི་བདུད་རྩི་སྟེར་བའི་བརྡར། །མཁྲང་ཞིང་རྒྱས་པའི་ནུ་འབུར་ལས། །
འོ་མ་འཛག་པའི་ཚུལ་དག་བསྟན། ། ༈དང་པོ་གསལ་བ་དེ་ཟོལ་གྱིས་སྦེད་པ་ནི། ཆའི་བརྒྱན་
ནོ། །འགའ་ཞིག་མཁས་པའི་མདུན་སར་རྩོད་པའི་ཚེ། །འཁྱོར་བས་ལག་པ་འདར་བར་གྱུར་པ་
ན། །མཛེས་པའི་རྣམ་འགྱུར་དག་ཏུ་བསྒྱུར་བའི་ཕྱིར། །མཁའ་ལྡིང་དབང་པོའི་འདབ་ལྟར་སྐྱོང་
བར་བྱེད། ། ༈ཚིག་དོན་སྔ་ཕྱི་རིམ་ཅན་དུ་གོ་བར་བྱེད་པ་ནི། རིམ་ཅན་གྱི་བརྒྱན་ནོ། །དཀར་
དམར་སྤྲད་དང་བསྟེན་པ་དེས། །སཱོ་དང་སེན་མོ་སྐྱོན་ཡོན་དག །སྐུ་གསུང་ཐུགས་ཀྱི་ཡོན་ཏན་
དག །མཛེས་ལྡན་ཟབ་ཅིང་སྤེལ་བ་ལེགས། ། ༈དགའ་བའི་ཉམས་འཆར་བར་སྟོན་པ་ནི།
དགའ་བའི་བརྒྱན་ནོ། །རིན་ཆེན་རང་བཞིན་ཁང་བཟང་ན། །ལང་ཚོས་:འཕྱོས་[མྱོས་]པའི་
གཞོན་ནུ་དེ། །འདོད་དགུ་སྟེར་བའི་དགའ་མ་དང་། །རྩེ་དགའི་རྣམ་འགྱུར་ཅི་ཡང་བྱེད། ། ༈རྒོད་
དང་སྐྱུག་:འགྲོ་[བྲོ་]བའི་ཉམས་འཆར་བར་སྟོན་པ་ནི། ཉམས་ལྡན་གྱི་བརྒྱན་ནོ། །སུམ་ཅུ་རྩ་
དྲུག་མི་གཙང་བའི། །རྫས་ཀྱིས་གང་བའི་བྱང་ཁོག་ནི། །སྒོ་དགུ་དག་ནས་འབབ་པ་འདིས། །
-249-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
ནང་ན་གནས་པ་གསལ་བར་མཚོན། ། ༑ཁེངས་པ་དང་གཟི་བརྗིད་ཅན་དུ་སྟོན་པ་ནི། གཟི་
བརྗིད་ཅན་གྱི་རྒྱན་ནོ། །ཁོ་བོ་བྱམས་པའི་གཞུང་ལུགས་ལ། །དེ་ཉིད་གཉིས་པ་ལྟ་བུ་ཡིན།
ལོག་པར་སྨྲ་བའི་སྐྱེ་བོ་དག །མ་འཇིགས་ཁོ་བོས་རྗེས་སུ་བཟུང་། ། ༑དོན་གཞན་གྲུབ་པའི་
ཕྱིར་དུ་རྣམ་པ་གཞན་གྱི་གྲུབ་ཐབས་སྟོན་པ་ནི། རྣམ་ངེས་བརྗོད་པའི་བརྒྱན་ནོ། །ཞིང་པ་
འགའ་ཞིག་སོས་དཀའི་དུས། །ཞིང་ལ་འབད་པའི་ཆུ་འདོད་ཚེ། །འབྲུག་སྒྲ་ལྡན་པའི་ཆུ་འཛིན་
ལས། །ཆར་རྒྱུན་མང་པོ་འབབ་པར་འགྱུར། ། ༈འབད་མ་དགོས་པར་བྱ་བ་རྒྱུ་རྐྱེན་ལས་བྱུང་
བར་སྟོན་པ་ནི། ཀུན་ཏུ་ཕན་པའི་བརྒྱན་ནོ། །ཉིན་བྱེད་ནུབ་ཚེ་གཞོན་ནུ་དང༌། །དགའ་མ་དག་
ལ་འགའ་ཞིག་གིས། །ཁོ་བོ་དཀོན་མཆོག་མཆོད་དུ་འགྲོ། ཁྱེད་གཉིས་དལ་བར་འདུག་པར་
མཛོད། ། ༈བསམ་སྦྱོར་རྒྱ་ཆེ་བར་སྟོན་པའི་ངག་ནི། རྒྱ་ཆེ་བའི་བརྒྱན་ནོ། །འགྲོ་ཀུན་སྲིད་པའི་
སྡུག་བསྔལ་ལས། །སྐྱོབ་པར་བཞེད་པའི་བསམ་པ་ཅན། །རིན་པོ་ཆེ་ཡི་ཐེམ་སྐས་ལ། །གོང་
ནས་གོང་དུ་འཛེག་པར་འགྱུར། ། ༈དངོས་པོ་དེ་མིན་ནོ་ཞེས་སྙོན་ནས་གཞན་ཞིག་ཡིན་པར་
སྟོན་པ་ནི། སྙོན་དོར་གྱི་བརྒྱན་ནོ། །གང་སྐུ་མཚན་དཔེས་སྤྲས་པ་འདི་ནི་ཁྱེད་སྐུ་མ་ལགས་
མིག་གི་དགའ་སྟོན་ལགས། །ཚངས་དབྱངས་ལྟར་སྙན་འདི་ནི་ཁྱོད་གསུང་མ་ལགས་ཉེས་པ་
སེལ་བའི་ཆུ་རྒྱུན་ལགས། །རྒྱ་མཚོ་ལྟར་ཟབ་འདི་ནི་ཁྱེད་ཐུགས་མ་ལགས་ཆོས་ཀུན་གསལ་
བའི་མེ་ལོང་ལགས། །གུས་པས་བསྟོད་པ་འདི་ནི་གཅམ་བུ་མ་ལགས་ཁྱོད་ཀྱི་རང་བཞིན་
བརྗོད་པ་ལགས། ། ༈ཚིག་གཅིག་ལ་དོན་གཉིས་གཉིས་སྟོན་པ་ནི། སྦྱར་བའི་བརྒྱན་ནོ། །
མགོ་སྐེས་གངས་རིའི་རྩེ་ལྟར་དཀར་ཡང་གཉེར་མ་རྒྱ་མཚོའི་རླབས་ལྟར་འཁྲིགས། །བསོད་
ནམས་དཔལ་འབྱོར་སྤྲིན་ལྟར་འཁྲིགས་ཀྱང་ལོངས་སྤྱོད་སྟོན་ཀའི་སྤྲིན་ལྟར་དེངས། །ཡིད་ནི་
ཡིད་སྲུབས་མདའ་ལྟར་དྲང་ཡང་ལུས་ནི་ཤ་པའི་ཤིང་ལྟར་འཁྱོག །འདི་འདྲའི་ཚིག་སྦྱོར་སྨྲ་བ་
དཀོན་ཡང་བདག་འདྲའི་བླུན་པོ་ཤིན་ཏུ་མང༌། ། ༈རྒྱུ་མ་ཚང་ཡང་འབྲས་བུ་འབྱུང་བར་སྟོན་པ་
-250-

མཁས་པ་འཇུག་པའི་སྒོ་ལས། སྒྲ་རིག་པའི་ཡན་ལག་སྙན་ངག་གི་སྐོར་བཞུགས།
ནི། །ཁྱད་པར་གྱི་བརྒྱན་ནོ། །བདུད་ཀྱིས་མངགས་པའི་བཞིན་བཟངས་མ། །ལྕགས་ཀྱུ་ཞགས་
པ་མེད་པར་ཡང༌། །ཟུར་མིག་ཅན་གྱི་མིག་ཟུར་གྱིས། །བདག་ཡིད་བཀུག་ཅིང་བཅིངས་པར་
འགྱུར། ། ༑དོན་མི་མཚུངས་པར་སྦྱར་བའི་བསྟོད་པའམ། །སྨད་པ་གང་རུང་གི་ངག་ནི།
མཚུངས་པར་བྱེད་ཀྱི་བརྒྱན་ནོ། །འཛམ་གླིང་མཁས་པ་བརྒྱན་དྲུག་དང་། །གངས་ཅན་མཁས་
པའི་དབང་པོ་ཁྱོད། །ཡང་དག་དོན་ལ་ལྟ་བ་དང༌། །མཆད་རྩོད་རྩོམ་པའི་ཚུལ་འདི་མཚུངས། །
༈འགལ་བ་གཉིས་མི་འགལ་བར་སྟོན་པ་ནི། འགལ་བའི་བརྒྱན་ནོ། །གང་ཞིག་ཤར་བ་ཙམ་
གྱིས་ཀྱང༌། །འདབ་མ་རྣམས་ནི་རབ་ཏུ་བརྒྱན། །ལ་ལ་རེག་པས་སྡུག་བསྔལ་སེལ། །མྱང་ན་
བདེ་བ་སྐྱེད་པ་ཡོད། ། ༑སྐབས་སུ་མ་བབ་ཀྱང་བསྟོད་པ་ནི། སྐབས་མིན་བསྟོད་པའི་བརྒྱན་
ནོ། །བདེ་ཞིང་བསིལ་བའི་ཁང་བཟང་དུ། །ཡིད་དུ་འོང་བའི་མཛའ་བཤེས་དང༌། །ལྷན་ཅིག་གླུ་
གར་རྩེད་འཇོ་དང༌། །བཅས་ཏེ་བདུད་རྩི་རོལ་རྩེད་སྐྱིད། ། ༈སྨད་པ་ལྟར་བྱས་ནས་བསྟོད་པ་
ནི། ཟོལ་བསྟོད་ཀྱི་རྒྱན་ནོ། །སྦྱིན་པའི་ཕ་རོལ་ཕྱིན་མ་ཁྱེད། །བདོག་ཀུན་གཞན་ལ་གཏོང་ངོ་
ཞེས། །གསུངས་ནས་སྲིད་བཞིའི་བདེ་འབྲས་ཀུན། །རང་གིས་བསྡུད་པར་རིགས་ལགས་སམ། །
༈བསྟན་བྱའི་དོན་གཞན་བསྟན་པས་གཞན་དང་འདྲ་བར་སྟོན་པ་ནི། ངེས་པར་བསྟན་པའི་
བརྒྱན་ནོ། །གསེར་མིག་ལྡན་པ་སྐམ་ལ་འཚེར། །རང་གནས་དགའ་བའི་བརྡ་སྟོན་ཡིན། །འོད་
སྟོང་ལྡན་པ་ཡང་ཡང་འཁོར། །འགྲོ་བ་མེད་པར་མཚོན་པ་ཡིན། ། ༈ཆོས་ཐ་དད་གཉིས་ཡོན་
ཏན་སོགས་ཀྱི་སྒོ་ནས་ལྷན་ཅིག་བརྗོད་པ་ནི། ལྷན་ཅིག་བརྗོད་པའི་བརྒྱན་ནོ། །རྒྱལ་བ་རྣམས་
ཀྱི་མཁྱེན་བརྩེ་དང༌། །འགྲོ་བའི་ཕན་བདེ་ལྷན་ཅིག་རྒྱས། །ཟླ་བ་ཤར་ཚེ་པདྨ་དང་། །བདག་
གི་མིག་གཉིས་མཉམ་དུ་ཟུམ། ། ༈ཕན་ཚུན་བརྣོལ་ནས་སྟོན་པ་ནི། ཡོངས་སུ་བརྗོད་པའི་
བརྒྱན་ནོ། །བློ་ཆེན་ཁྱོད་ཀྱིས་དམ་ཆོས་ཀྱི། །སྦྱིན་པ་གཞན་ལ་སྦྱིན་མཛད་ནས། །